***UNIVERZITET U SARAJEVU***

***FAKULTET POLITIČKIH NAUKA***

***S A R A J E V O***

***Broj:***

***Sarajevo, 12.07.2021. godine***

Na osnovu člana 135. Stav (3) tačka i) Zakona o visokom obrazovanju (Službene novine Kantona Sarajevo br: 33/17), člana 104. Statuta Univerziteta u Sarajevu i člana 36. a u vezi člana 34. Pravila studiranja za treći ciklus studija na Univerzitetu u Sarajevu, na prijedlog Vijeća doktorskog studija, na sjednici Vijeća Fakulteta političkih nauka održanoj 12.07.2021. godine donesena je

***ODLUKA***

***o prijedlogu članova Komisije za ocjenu podobnosti teme doktorske disertacije***

***i uslova kandidata***

***I***

U Komisiju za podobnost teme doktorske disertacije: ***„******MUZIČKI IDENTITETI U SAVREMENOM SOCIOKULTURNOM KONTEKSTU BOSNE I HERCEGOVINE“*** i uslova kandidatkinje ***MR. SANJE RALJEVIĆ JANDRIĆ***  predlaže se:

1. Dr. Halima Sofradžija, vanredni profesor - predsjednik,
2. Dr. Tamara Karača Beljak, redovni profesor - član,
3. Dr. Sarina Bakić, docent - član.

***II***

Prijedlog članova Komisije sa obrazloženjem predložene teme doktorske disertacije i formulara sa podacima za obrazovanje Komisije za ocjenu podobnosti teme doktorske disertacije i kandidata dostaviti Senatu Univerziteta u Sarajevu na odlučivanje.

***III***

Odluka stupa na snagu danom donošenja.

 ***D E K A N,***

 ***\_\_\_\_\_\_\_\_\_\_\_\_\_\_\_\_\_\_\_\_\_***

 ***Prof. dr. Sead Turčalo***

Akt obradio: Enisa Kadrić

Akt kontrolisao: Sanin Katica

Akt odobrio: Prof. dr. Elvis Fejzić

# UNIVERZITET U SARAJEVU

**FAKULTET POLITIČKIH NAUKA**

# S A R A J E V O

**Broj:**

**Sarajevo, 12.07.2021. godine**

#  UNIVERZITET U SARAJEVU

#  REKTORAT

 **F O R M U L A R**

#  SA PODACIMA ZA OBRAZOVANJE KOMISIJE ZA OCJENU USLOVA

 **KANDIDATA I PODOBNOSTI TEME DOKTORSKE DISERTACIJE**

**KANDIDAT**: ***MR. SANJA RALJEVIĆ JANDRIĆ***

**ZAVRŠIO FAKULTET*: MUZIČKA AKADEMIJA UNIVERZITETA U SARAJEVU***

**MAGISTAR-SPECIJALISTA IZ OBLASTI**: ***\_MAGISTAR MUZIKE, OBLAST ETNOMUZIKOLOGIJA***

**NAZIV PREDLOŽENE TEME DOKTORSKE DISERTACIJE: *MUZIČKI IDENTITETI U SAVREMENOM SOCIOKULTURNOM KONTEKSTU BOSNE I HERCEGOVINE***

**NAUČNA OBLAST IZ KOJE SE TEMA PREDLAŽE*: SOCIOLOGIJA***

**ČLANOVI KOMISIJE**: (Navesti ime i prezime, zvanje, naučna oblast iz koje je dr sci,

oblast kojom se bavi, VŠU na kojoj obavlja nastavu)

1. DR. HALIMA SOFRADŽIJA, vanredni profesor na Fakultetu političkih nauka u Sarajevu, doktor socioloških nauka, Naučna oblast Socioloških nauka – predsjednik;
2. DR. TAMARA KARAČA BELJAK, redovni profesor na Muzičkoj akademiji u Sarajevu, doktor etnomuzikologije, Oblast etnomuzikologija – član;
3. DR. SARINA BAKIĆ, docent na Fakultetu političkih nauka u Sarajevu, doktor socioloških nauka/znanosti, Oblast sociologija – član;

***D E K A N,***

 \_\_\_\_\_\_\_\_\_\_\_\_\_\_\_\_

 ***Prof. dr. Sead Turčalo***

Akt obradio: Enisa Kadrić

Akt kontrolisao: Sanin Katica

Akt odobrio: Prof. dr. Elvis Fejzić

OBRAZLOŽENJE PREDLOŽENE TEME DOKTORSKE DISERTACIJE

*„***Muzički identiteti u savremenom sociokulturnom kontekstu Bosne i Hercegovine“**

1. TIP ISTRAŽIVANJA

U ovom radu pristup muzici imaće interdisciplinarni karakter, jer će muziku razmatrati ne samo sa sociološkog i etnomuzikološkog stajališta, nego i sa pozicije psihologije i komunikologije. Muzika je predmet mnogih naučnih disciplina, pa tako i sociologije muzike, koja je od devedesetih godina prošlog stoljeća doživjela izrazitu ekspanziju. Ali ono što je razlikuje od drugih nauka jeste da se sociologija muzike ne bavi muzikom samom po sebi, nego muzikom kao društvenom interakcijom koja ima višestruke funkcije i višestruka značenja za ljude kao individue i kao socijalna bića.

2.  CILJ ISTRAŽIVANJA

Muzika kao univerzalna ljudska aktivnost, ima značajnu ulogu u formiranju i održavanju identiteta, bilo da je riječ o identitetu ličnosti ili identitetu grupe. Posmatrajući  transformacije muzike i muzičkog iskustva, muzičkih preferencija i ponašanja ljudi, nastojaćemo dati naučni odgovor na pitanje o tome kako muzička promjena reflektira društvene promjene, i to prvenstveno promjenu sistema društvenih vrijednosti u Bosni i Hercegovini. U ovom istraživanju želimo pokušati doći do naučno utemeljenih zaključaka ne isključujući zvučni aspekt muzike, jer je to jezgro iz kojeg nastaju sve kontroverze popularne muzike koja je u središtu ovog istraživanja.

Iz ovoga slijedi da će istraživanje nastojati da ustanovi genezu i karakter odrednica ponašanja što dolaze iz strukturalnih segmenata određenih agregacija društva, a koje usmjeravaju i moralne i estetske i druge (posebno muzičke) preferencije u područje materijalne i duhovne dominacije novonastalih obrazaca ponašanja. Pri tome ćemo nastojati pokazati da je kulturni kapital individue determinanta muzičkih preferencija i sklonosti ka kiču i šundu u muzici, odnosno da je primarna socijalizacija nezaobilazan faktor, koji oblikuje ne samo lični identitet nego je i platforma za formiranje kulturnog identiteta, čiji je dio muzički identitet. Osnovni cilj istraživanja jeste ustanoviti nivo kulturnog kapitala kod muzičke publike u BiH, kao i činioce koji utječu na formiranje muzičkih preferencija s obzirom na sistem društvenih vrijednosti u BiH.

3.  ZADACI ISTRAŽIVANJA

Zadaci koji proizlaze iz ovog cilja su: a) definirati kulturni kapital, b) utvrditi procese socijalizacije koji utječu na formiranje kulturnog kapitala, c) dokazati nivo kulturnog kapitala kod ispitanika, d) artikulirati međusobni odnos kulturnog kapitala i obrazovanja, e) istražiti i analizirati obrazovnu strukturu ispitanika, f) istražiti korelaciju kulturnog kapitala i muzičkih preferencija, te time i muzičkog identiteta, g) utvrditi i komparirati muzičke preferencije različitih obrazovnih kategorija ispitanika, h) istražiti utjecaj obrazovanja na formiranje sistema vrijednosti, i) istražiti utjecaj muzike na formiranje identiteta, j) analizirati utjecaj medija kao činilaca formiranja muzičkih preferencija i k) utvrditi pojavne oblike kiča u savremenoj popularnoj u muzici kod nas, zašto se javlja i kakav je njegov utjecaj na publiku

4. ISPITANICI  (MATERIJAL) I METODOLOGIJA ISTRAŽIVANJA

Istraživanje bh publike vršiće se na uzorku populacije stanovništva u Bosni i Hercegovini. Oslonićemo se i na objavljene podatke o popisu stanovništva iz 2013. godine. Uzorak će obuhvatati punoljetne stanovnike BiH, odnosno građane sa mjestom prebivališta u BiH. Istraživanje će se vršiti na uzorku od cca 1000 ispitanika. Anketni upitnik biće distribuiran posredstvom interneta te će se u tom smislu uzorkovanje kao prva empirijska operacija, vršiti na način jednostavnog slučajnog uzorkovanja. Uz to kombinovaćemo i anketiranje gdje će se uzorak formirati na način stratificiranog uzorkovanja u fazama podpodjele referentne populacije na subpopulaciju. Uzorak za tehniku intervjua obuhvatiće 15 do 20 ispitanika, punoljetnih stanovnika BiH različitih profesija.

Metodološki pristup u sociologiji muzike baziran je na metodologiji koju primjenjuje sociologija kao naučna disciplina, koja sama po sebi podrazumijeva komparativni metod u izučavanju društvenih pojava i društvenih grupa, pa će i u ovom istraživanju činiti jedan od metoda obrade i interpretacije podataka, uz metode analize, sinteze i deskripcije. Kompleksnost ovog istraživanja nalaže sveobuhvatno sagledavanje istraživačkog problema. U osnovi, metodološki pristup istraživanja biće sinhronijski i koristiće mješoviti metod, odnosno komponente kvantitativnog i kvalitativnog metoda istraživanja.

Kvantitativni metodovdje uključuje survey metod koji će biti realizovan tehnikama istraživanja kao što su: anketni upitnik zatvorenog tipa, strukturirani, polustrukturirani i nestrukturirani intervju, te analiza sadržaja. Kvalitativni metod će biti zastupljen u formi osnovne tehnike, a to je posmatranje, odnosno posmatranje sa sudjelovanjem.

5. ZNAČAJ-DOPRINOS PREDLOŽENOG PROJEKTA DOKTORSKE DISERTACIJE

Ovaj rad treba da doprinese razumijevanju muzike kao važnog segmenta društvene svijesti, uopšte samog društva, koji je u konstantnoj transformaciji pod utjecajem kulturne globalizacije kao vanjskog faktorai deregulacije sistema društvenih vrijednosti kao unutrašnjeg faktora u bosanskohercegovačkom društvu, obilježenom promjenama u periodu tranzicije od socijalističkog ka kapitalističkom društvenom sistemu.

Istražujući muzičke fenomene u eri kulturne globalizacije, nastojaćemo ukazati na  činjenicu da se prevrednovanjem vrijednosti, reflektirane u promjenama muzičkog ukusa, nužno stvara potreba za angažmanom akademske zajednice i intelekutalne elite u pokretanju sociološkog diskursa koji treba da usmjeri pažnju javnosti na značaj bavljenja, ne samo nauke nego i politike, pitanjem konzumacije i proizvodnje problematičnih kulturnih, odnosno muzičkih sadržaja. Budući da se kod nas sociološka nauka dosada nije bavila višedecenijskom hiperprodukcijom kič muzike, još uvijek postoji potreba za naučnim tumačenjem sprege savremenih društvenih promjena i kiča u popularnoj muzici. Ova doktorska disertacija će pokušati dati uvid u razloge prevalencije takve vrste muzike. Interdisciplinarnim pristupom navedenoj problematici, nastojaćemo istražiti šta je razlog promjenama muzičkog ukusa i konsekventno muzičkog identiteta, te doprinijeti razumijevanju dominacije kič muzike kao derivata transformisanog sistema društvenih vrijednosti i utvrđivanju stepena do kojeg je ta dominacija rezultat kulturne globalizacije koja dolazi sa razvojem tehnologije, a koliko anomije u koju je zapalo cijelo društvo u procesu tranzicije.

   KANDIDAT

Prilozi:                                                                              Sanja Raljević Jandrić

-Kopija diplome završenog studija

-Kopija diplome magistra nauka